**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKYKLINIo AUTOBUSo PERDAVIMO PAGAL PANAUDOS SUTARTį“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimu Klaipėdos miesto savivaldybės taryba (toliau – Taryba) perduoda penkerių metų terminui Klaipėdos „Medeinės“ mokyklai (toliau – Mokykla) laikinai neatlygintinai valdyti ir naudotis pagal panaudos sutartį Klaipėdos miesto savivaldybės patikėjimo teise valdomą, valstybei nuosavybės teise priklausantį materialųjį turtą – mokyklinį autobusą „Mersedes-Benz Sprinter-311 CDI“ M2 klasės.

**2. Projekto rengimo priežastys ir kuo remiantis parengtas sprendimo projektas.**

Klaipėdos Baltijos gimnazija (toliau –Gimnazija) pagal panaudos sutartį naudojo Klaipėdos miesto savivaldybės patikėjimo teise valdomą, valstybei nuosavybės teise priklausantį materialųjį turtą – mokyklinį autobusą „Mersedes-Benz Sprinter-311 CDI“ M2 klasės. Sutarties terminas baigėsi 2022 m. sausio 4 d.

Gimnazija 2021 m. gruodžio 16 d. raštu Nr. S1(E)-10 informavo, kad Lietuvos Respublikos švietimo, mokslo ir sporto ministro 2021 m. liepos 26 d. įsakymu Nr. V-1377 Gimnazijai buvo skirtas naujas mokyklinis autobusas. Todėl Gimnazijai senasis mokyklinis autobusas nebereikalingas.

Administracija taip pat yra gavusi Klaipėdos „Medeinės“ mokyklos 2021 m. gruodžio 21 d. prašymą Nr. S1-241-(1.6) dėl mokyklinio autobuso perdavimo Mokyklai. Mokykla nurodė, kad mokyklinis autobusas bus naudojamas mokinių su didele negalia pervežimui iš namų į mokyklą ir atgal. Šiuo metu mokykla rūpinasi 30 moksleivių pervežimu. Mokyklos atstovai informavo, kad yra apžiūrėję mokyklinio autobuso būklę, kuri yra gera ir tinkama mokinių pervežimui.

Šis Savivaldybės tarybos sprendimo projektas yra parengtas atsižvelgiant į pateiktų biudžetinių įstaigų prašymus, vadovaujantis Klaipėdos miesto savivaldybės tarybos 2020 m. vasario 27 d. sprendimo Nr. T2-38 „Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 25 punktu, kuris nurodo, kad „Savivaldybei patikėjimo teise perduotas valstybės turtas panaudos pagrindais Savivaldybės įstaigoms perduodamas Savivaldybės tarybos sprendimu.“ ir teikiamas svarstyti, kad Mokykla galėtų naudoti mokyklinį autobusą mokinių pervežimui.

**3. Kokių rezultatų laukiama.**

Perdavus mokyklinį autobusą pagal panaudos sutartį Mokykla galės vykdyti mokinių pervežimo paslaugą, bus užtikrinta tinkama perduoto turto priežiūra bei eksploatacija.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui lėšų poreikio nėra.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą numatomos teigiamos pasekmės – tinkamas Mokyklos, atliekančios savivaldybės funkcijas, veiklos vykdymas, efektyvus turto eksploatavimas ir priežiūra, neigiamos pasekmės – mokyklinis autobusas yra senai eksploatuojamas, Mokyklai galimos papildomos išlaidos jo remontui.

PRIDEDAMA:

1. Klaipėdos Baltijos gimnazijos 2021 m. gruodžio 16 d. rašto Nr. S1(E)-10 kopija, 1 lapas;

2. Klaipėdos „Medeinės“ mokyklos 2021 m. gruodžio 21 d. rašto Nr. S1-241-(1.6) kopija, 1 lapas.

Turto valdymo skyriaus vedėjas Edvardas Simokaitis